ddrg/super_eurlex huggingface dataset:
DA Den Europæiske Unions Tidende C 108/6

Domstolens kendelse af 29. november 2012 — Dimos Peramatos mod Europa-Kommissionen

(Sag C-647/11 P) (1)

(Appel - finansiel støtte bevilget et projekt på miljøområdet - LIFE - beslutning om delvist at tilbagsøge det udbetalte beløb - fastlæggelse af støttemodtagerens forpligtelser - berettiget forventning - begrundelsespligt - retlige fejl)

2013/C 108/10

Processprog: græsk

Parter

Appellant: Dimos Peramatos (ved advokat G. Gerapetritis)

Den anden part i appelsagen: Europa-Kommissionen (ved M. Condou-Durande og A.-M. Rouchaud-Joët, som befuldmægtigede, bistået dikigoros A. Somou)

Sagens genstand

Appel af dom afsagt af Retten (Første Afdeling) den 12. oktober 2011 i sag T-312/07, Dimos Peramatos mod Kommissionen, hvorved Retten frifandt Kommissionen for en påstand om annullation af Kommissionens afgørelse af 7. december 2005, som blev retsligt forkyndt for sagsøgeren den 17. maj 2007, om tilbagesøgning af de beløb, der er udbetalt for at gennemføre Kommissionens beslutning C71997/29 endelig af 17. juli 1997, vedrørende et projekt i henhold til et program for genplantning af skov, eller subsidiært ændring af den anfægtede afgørelse

Konklusion.

1) Appellen forkastes.

2) Dimos Peramatos betaler sagens omkostninger.

(1) EUT C 49 af 18.2.2012.
DA Den Europæiske Unions Tidende C 108/5

Domstolens kendelse (Sjette Afdeling) af 21. november 2012 — Hervé Fontaine mod Mutuelle Générale de l’Éducation Nationale (anmodning om præjudiciel afgørelse fra Juridiction de Proximité de Chartres — Frankrig)

(Sag C-603/11) (1)

(Konkurrence - artikel 101 TEUF og 102 TEUF - supplerende sundhedsforsikring - gensidige sygekassers aftaler med læger efter eget valg - forskellig behandling - åbenbart uegnet til realitetsbehandling)

2013/C 108/08

Processprog: fransk

Den forelæggende ret

Juridiction de Proximité de Chartres

Parter i hovedsagen

Sagsøger: Hervé Fontaine

Sagsøgt: Mutuelle Générale de l’Éducation Nationale

Sagens genstand

Anmodning om præjudiciel afgørelse — Juridiction de Proximité de Chartres — fortolkning af artikel 101 og 102 TEUF — konkurrence — national lovgivning, der forbyder de gensidige sygekasser (Mutuelles) at sammensætte sundhedsydelser under hensyn til betingelserne for udstedelse af akter og levering af tjenesteydelser — forbud mod, at de gensidige sygekasser (Mutuelles) indgår aftaler med læger efter eget valg — forskellig behandling i forhold til andre virksomheder, der er underlagt lov om forsikring (Code des Assurances), og pensionsinstitutter, der er underlagt lov om social sikring (Code de la Sécurité Sociale) — begrænsninger

Konklusion

Anmodningen om præjudiciel afgørelse, der er indgivet af Juridiction de Proximité de Chartres ved afgørelse af 17. november 2011, kan ikke antages til realitetsbehandling.

(1) EUT C 39 af 11.2.2012.
DA Den Europæiske Unions Tidende C 108/4

Domstolens kendelse (Femte Afdeling) af 8. november 2012 — SKP k.s. mod Kveta Polhošová (anmodning om præjudiciel afgørelse fra Krajský súd v Prešove — Slovakiet)

(Sag C-433/11) (1)

(Præjudiciel forelæggelse - ikke tilstrækkelige oplysninger om den faktiske og retlige baggrund for tvisten i hovedsagen - spørgsmål forelagt i en sammenhæng, der udelukker en brugbar besvarelse - ikke tilstrækkelige oplysninger om grundene til, at en besvarelse af de præjudicielle spørgsmål er nødvendig - åbenbart afvisningsgrundlag)

2013/C 108/06

Processprog: slovakisk

Den forelæggende ret

Krajský súd v Prešove

Parter i hovedsagen

Sagsøger: SKP k.s.

Sagsøgt: Kveta Polhošová

Sagens genstand

Anmodning om præjudiciel afgørelse — Krajský súd v Prešove — fortolkning af artikel 5-9 i Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (»direktivet om urimelig handelspraksis«) (EUT L 149, s. 22), og artikel 6, stk. 1, og artikel 7 stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (EFT L 95, s. 29), samt artikel 47 i Den Europæiske Unions charter om grundlæggende rettigheder — begrebet urimelig handelspraksis — særlig forbrugsaftale med et urimeligt vilkår — virksomhedens overdragelse af fordringen i henhold til kontrakten til et selskab i konkurs, hvilket gør det umuligt for forbrugeren at få dækket sagsomkostninger i tilfælde af medhold

Konklusion

Anmodningen om en præjudiciel afgørelse af 10. august 2011 fra Krajský súd v Prešove (Slovakiet) afvises.

(1) EUT C 340 af 19.11.2011.
DA Den Europæiske Unions Tidende C 101/2

Domstolens kendelse (Første Afdeling) af 22. oktober 2012 — Erika Šujetová mod Rapid life životná poisťovňa as (anmodning om præjudiciel afgørelse fra Krajský súd v Prešove — Slovakiet)

(Sag C-252/11) (1)

(Præjudiciel forelæggelse - ufornødent at træffe afgørelse)

2013/C 101/02

Processprog: slovakisk

Den forelæggende ret

Krajský súd v Prešove

Parter i hovedsagen

Sagsøger: Erika Šujetová

Sagsøgt: Rapid life životná poisťovňa as

Sagens genstand

Anmodning om præjudiciel afgørelse — Krajský súd v Prešove (Slovakiet) — fortolkning af artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (EFT L 95, s. 29) — national bestemmelse, hvorefter det alene er den ret, inden for hvis retskreds voldgiftssagen har fundet sted, som er kompetent til at træffe afgørelse i en sag, hvorunder der er nedlagt påstand om ophævelse af en voldgiftskendelse — national bestemmelse, hvorefter denne ret efter en eventuel ophævelse af en voldgiftskendelse, skal fortsætte med at behandle sagen uden på ny at undersøge, om den har stedlig kompetence — urimelig voldgiftsaftale eller voldgiftsklausul

Konklusion

Det er ufornødent at træffe afgørelse om den anmodning om præjudiciel afgørelse, som Krajský súd v Prešove (Slovakiet) har fremsat ved afgørelse af 7. april 2011 i sag C-252/11.

(1) EUT C 269 af 10.9.2011.
DA Den Europæiske Unions Tidende C 377/2

Domstolens kendelse af 3. oktober 2013 — Luigi Marcuccio mod Europa-Kommissionen

(Sag C-617/11 P) (1)

(Appel - placering - forflyttelse uden ansøgning - afgørelse om omplacering fra et tredjeland til Kommissionens hovedkontor i Bruxelles (Belgien) - Rettens annullation af en afgørelse efter Domstolens hjemvisning - erstatning af en skade, som angiveligt er forårsaget af ophævelsen af en afgørelse om omplacering)

2013/C 377/02

Processprog: italiensk

Parter

Appellant: Luigi Marcuccio (ved advokat G. Cipressa)

Den anden part i appelsagen: Europa-Kommissionen (ved J. Currall og C. Berardis-Kayser, som befuldmægtigede)

Sagens genstand

Appel af dom afsagt af Retten (Fjerde Afdeling) den 14. september 2011 i sag T-236/02, Marcuccio mod Kommissionen, hvorved Retten delvis frifandt Europa-Kommissionen dels for en påstand om annullation af Kommissionens afgørelse af 18. marts 2002 om omplacering af sagsøgeren fra Kommissionens delegation i Luanda (Angola) til Generaldirektoratet for Udvikling i Bruxelles (Belgien), af alle forudgående, konnekse og/eller afledte retsakter, i særdeleshed de retsakter, der vedrører en eventuel ansættelse af en anden tjenestemand i sagsøgerens stilling, samt af Kommissionens skrivelser af 13. og 14. november 2001 og af udtalelsen eller udtalelserne fra Styringsudvalget for Kommissionens Delegationer, dels for en påstand om tilkendelse af de tillæg, der var forbundet med sagsøgerens tjeneste i Angola samt om tilkendelse af en erstatning for det lidte tab — ret til forsvar — manglende begrundelse — urigtig gengivelse af de faktiske omstændigheder

Konklusion

1) Appellen forkastes.

2) Luigi Marcuccio betaler sagens omkostninger.

(1) EUT C 25 af 28.1.2012.
DA Den Europæiske Unions Tidende C 344/37

Domstolens kendelse af 5. september 2013 — ClientEarth mod Rådet for Den Europæiske Union, Kongeriget Danmark, Republikken Finland og Kongeriget Sverige

(Sag C-573/11 P) (1)

(Appel - artikel 19 i statutten for Den Europæiske Unions Domstol - bistand fra en advokat, der ikke er tredjemand - annullationssøgsmål, der åbenbart skal afvises - appellens anbringender åbenbart ugrundede)

2013/C 344/64

Processprog: engelsk

Parter

Appellant: ClientEarth (ved avocat P. Kirch)

De andre parter i appelsagen: Rådet for Den Europæiske Union (ved C. Fekete og B. Driessen, som befuldmægtigede), Kongeriget Danmark, Republikken Finland og Kongeriget Sverige

Sagens genstand

Appel af kendelse afsagt af Retten (Sjette Afdeling) den 6. september 2011 i sag T-452/10, ClientEarth mod Rådet, hvorved Retten afviste et søgsmål med påstand om annullation af Rådets afgørelse af 26. juli 2010 om ikke at yde sagsøger fuld aktindsigt i en udtalelse som Rådets Juridiske Tjeneste har afgivet (dokument nr. 6865/09) vedrørende et forslag til Europa-Parlamentets og Rådets forordning om aktindsigt i Europa-Parlamentets, Rådets og Kommissionens dokumenter — bistand fra en advokat, der ikke er tredjemand

Konklusion

1) Appellen afvises.

2) ClientEarth betaler sagens omkostninger.

(1) EUT C 39 af 11.2.2012.
DA Den Europæiske Unions Tidende C 304/2

Domstolens kendelse (Anden Afdeling) af 4. juli 2013 — Menidzherski biznes reshenia OOD mod Direktor na Direktsia »Obzhalvane i upravlenie na izpalnenieto« — Veliko Tarnovo pri Tsentralno upravlenie na Natsionalnata agentsia za prihodite (anmodning om præjudiciel afgørelse fra Administrativen sad Veliko Tarnovo — Bulgarien)

(Sag C-572/11) (1)

(Direktiv 2006/112/EF - moms - ret til fradrag - afslag - afgift, der er anført på en faktura - faktisk gennemførelse af en afgiftspligtig transaktion - foreligger ikke - bevis - princippet om afgiftsneutralitet og om beskyttelse af den berettigede forventning)

2013/C 304/02

Processprog: bulgarsk

Den forelæggende ret

Administrativen sad Veliko Tarnovo

Parter i hovedsagen

Sagsøger: Menidzherski biznes reshenia OOD

Sagsøgt: Direktor na Direktsia »Obzhalvane i upravlenie na izpalnenieto« — Veliko Tarnovo pri Tsentralno upravlenie na Natsionalnata agentsia za prihodite

Sagens genstand

Anmodning om præjudiciel afgørelse — Administrativen sad Veliko Tarnovo — fortolkning af artikel 203, sammenholdt med artikel 168, litra a), i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — fradrag for indgående moms — nægtelse af adgang til momsfradrag for modtageren af leverede tjenesteydelser som følge af manglende bevis for faktisk levering i fakturaerne — kontrol af samme fakturaer inden for rammerne af en skattekontrol hos leverandøren, der ikke gav anledning til momsberigtigelse — princippet om afgiftsneutralitet

Konklusion

Artikel 168, litra a), og artikel 203 i Rådets direktiv 2006/112 af 28. november 2006 om det fælles merværdiafgiftssystem samt princippet om afgiftsneutralitet og om beskyttelse af den berettigede forventning skal fortolkes således, at de ikke er til hinder for, at adressaten for en faktura bliver nægtet retten til at fradrage den merværdiafgift, som er anført på fakturaen, såfremt de transaktioner, som fakturaen vedrører, ikke faktisk har fundet sted, og dette selv om risikoen for afgiftsprovenuet er fjernet med den begrundelse, at udstederen af den pågældende faktura har betalt den merværdiafgift, der er anført på fakturaen. Det tilkommer den forelæggende ret i overensstemmelse med de nationale regler om bevisførelse at foretage en samlet vurdering af alle forhold og faktiske omstændigheder i den tvist, som er forelagt denne, med henblik på at fastlægge, om dette er tilfældet med hensyn til de transaktioner, som de i hovedsagen omhandlede fakturaer vedrører.

(1) EUT C 25 af 28.1.2012.
DA Den Europæiske Unions Tidende C 225/41

Domstolens kendelse (Tiende Afdeling) af 21. marts 2013 — Jonathan Rodrigues Esteves mod Companhia de Seguros Allianz Portugal SA (anmodning om præjudiciel afgørelse fra Tribunal da Relação de Guimarães — Portugal)

(Sag C-486/11) (1)

(Procesreglementets artikel 99 - ansvarsforsikring for motorkøretøjer - direktiv 72/166/EØF, direktiv 84/5/EØF, direktiv 90/232/EØF og direktiv 2005/14/EF - ret til erstatning fra lovpligtig ansvarsforsikring for motorkøretøjer - den forsikredes erstatningsansvar - skadelidtes medvirken til skaden - udelukkelse fra eller begrænsning af retten til erstatning)

2013/C 225/70

Processprog: portugisisk

Den forelæggende ret

Tribunal da Relação de Guimarães

Parter i hovedsagen

Sagsøger: Jonathan Rodrigues Esteves

Sagsøgt: Companhia de Seguros Allianz Portugal SA

Sagens genstand

Anmodning om præjudiciel afgørelse — Tribunal da Relação de Guimarães — fortolkning af artikel 1a i Rådets direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 129, s. 33) — nationale bestemmelser, hvorefter skadelidtes ret til erstatning i tilfælde af en ulykke kan udelukkes på grundlag af en individuel vurdering af den pågældende skadelidtes medvirken til ulykken

Konklusion

Rådets direktiv 72/166/EØF af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse, kontrollen med forsikringspligtens overholdelse, Rådets andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer og Rådets tredje direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer skal fortolkes således, at de ikke er til hinder for bestemmelser i national ret om erstatningsansvar, der — på grundlag af en individuel vurdering af, hvorvidt en person, som har lidt skade ved en ulykke, helt eller delvist har medvirket til sin egen skade — gør det muligt at udelukke eller begrænse skadelidtes ret til at kræve erstatning fra den lovpligtige ansvarsforsikring for det i ulykken involverede motorkøretøj.

(1) EUT C 355 af 3.12.2011.
DA Den Europæiske Unions Tidende C 225/42

Domstolens kendelse (Femte Afdeling) af 7. maj 2013 — Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S og Dow AgroSciences GmbH mod Europa-Kommissionen

(Sag C-584/11 P) (1)

(Appel - plantebeskyttelsesmidler - aktivstoffet trifluralin - ikke-optagelse i bilag I til direktiv 91/414/CEE - beslutning 1999/468/EF - artikel 5)

2013/C 225/72

Processprog: engelsk

Parter

Appellanter: Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S og Dow AgroSciences GmbH (ved advokaterne K. Van Maldegem og C. Mereu)

Den anden part i appelsagen: Europa-Kommissionen (ved G. von Rintelen og P. Ondrůšek, som befuldmægtigede, bistået af advocaat J. Stuyck)

Sagens genstand

Appel af dom afsagt af Retten (Tredje Afdeling) den 9. september 2011, Dow AgroSciences m.fl. mod Kommissionen (sag T-475/07), hvorved Retten frifandt Kommissionen for en påstand om annullation af Kommissionens beslutning 2007/629/EF af 20. september 2007 om afvisning af at optage trifluralin i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof (meddelt under K(2007) 4282) (EUT L 255, s. 42).

Konklusion.

1) Appellen forkastes.

2) Dow AgroSciences Ltd, Dow AgroSciences LLC, Dow AgroSciences SAS, Dow AgroSciences Export SAS, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o.o., Dow AgroSciences Iberica, SA, Dow AgroSciences s.r.o., Dow AgroSciences Danmark A/S og Dow AgroSciences GmbH betaler sagens omkostninger.

(1) EUT C 25 af 28.1.2012.
DA Den Europæiske Unions Tidende C 225/41

Domstolens kendelse (Niende Afdeling) af 18. april 2013 — (anmodning om præjudiciel afgørelse fra Landgericht Köln — Tyskland) — Germanwings GmbH mod Thomas Amend

(Sag C-413/11) (1)

(Procesreglementets artikel 99 - lufttransport - forordning (EF) nr. 261/2004 - passagerers ret til en kompensation ved lange forsinkelser - princippet om kompetencefordeling i Den Europæiske Union)

2013/C 225/69

Processprog: tysk

Den forelæggende ret

Landgericht Köln

Parter i hovedsagen

Sagsøger: Germanwings GmbH

Sagsøgt: Thomas Amend

Sagens genstand

Anmodning om præjudiciel afgørelse — Landgericht Köln — fortolkning af artikel 5, 6, 7, 8, stk. 1, litra a), og artikel 9 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EFT L 46, s. 1) — ret til kompensation ved forsinkelser — grænser for Domstolens kompetence — rækkevidden af den fortolkning, som Domstolen anlagde i dom af 19. november 2009 i de forenede sager C-402/07 og C-432/07, Sturgeon m.fl., hvorved den analogt udvidede retten til kompensation til forsinkelser

Konklusion

Den fortolkning, som Domstolen anlagde af Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91, hvorefter passagerer på forsinkede flyafgange har ret til kompensation, når de ankommer til deres endelige bestemmelsessted tre timer eller mere efter det ankomsttidspunkt, som oprindeligt er planlagt, selv om forordningens artikel 6 om forsinkelser alene fastsætter, at der skal iværksættes foranstaltninger med henblik på at yde bistand til og sørge for passagererne, og der kun henvises til nævnte forordnings artikel 7 om kompensationsret i de situationer, der vedrører boardingafvisning og aflysning, er uden betydning for princippet om kompetencefordeling i Den Europæiske Union.

(1) EUT C 319 af 29.10.2011.
DA Den Europæiske Unions Tidende C 225/39

Domstolens kendelse (Ottende Afdeling) af 16. maj 2013 — Caixa Geral de Depósitos, SA, mod Europa-Kommissionen og Den Portugisiske Republik

(Sag C-242/11 P) (1)

(Appel - artikel 149 og 181 i Domstolens procesreglement - Den Europæiske Fond for Regionaludvikling (EFRU) - globalt tilskud til lokale investeringer i Portugal - nedsættelse af finansiel bistand - ufornødent at træffe afgørelse - åbenbart afvisningsgrundlag)

2013/C 225/67

Processprog: portugisisk

Parter

Appellant: Caixa Geral de Depósitos, SA (ved advogado N. Ruiz)

De andre parter i appelsagen: Europa-Kommissionen (ved A. Steiblytė, L. Flynn og P. Guerra e Andrade, som befuldmægtigede) og Den Portugisiske Republik (ved L. Inez Fernandes, som befuldmægtiget)

Sagens genstand

Appel af dom afsagt af Retten (Ottende Afdeling) den 3. marts 2011 i sag T-401/07, Caixa Geral de Depósitos mod Kommissionen, hvorved Retten afviste en påstand om delvis annullation af beslutning K(2007) 3772 om nedsættelse af Den Europæiske Fond for Regionaludviklings økonomiske bistand (EFRU) vedrørende et globalt tilskud til lokale investeringer i Portugal i medfør af Kommissionens beslutning K(95) 1769 af 28. juli 1995 samt en påstand om, at Kommissionen tilpligtes at betale den resterende støtte i medfør af artikel 238 EF

Konklusion

1) Appellen afvises.

2) Caixa Geral de Depósitos SA og Europa-Kommissionen bærer deres egne omkostninger i forbindelse med appelsagen.

3) Den Portugisiske Republik bærer sine egne omkostninger.

(1) EUT C 219 af 23.7.2011.
DA Den Europæiske Unions Tidende C 225/40

Domstolens kendelse (Tiende Afdeling) af 21. marts 2013 — Serafim Gomes Oliveira mod Lusitânia — Companhia de Seguros, SA (anmodning om præjudiciel afgørelse fra Tribunal Judicial de Santa Maria da Feira — Portugal)

(Sag C-362/11) (1)

(Artikel 99 i procesreglementet - ansvarsforsikring for motorkøretøjer - direktiv 72/166/EØF, 84/5/EØF, 90/232/EØF og 2005/14/EF - ret til erstatning fra den lovpligtige ansvarsforsikring for motorkøretøjer - den forsikredes erstatningsansvar - skadelidtes medvirken til skaden - begrænsning af retten til erstatning)

2013/C 225/68

Processprog: portugisisk

Den forelæggende ret

Tribunal Judicial de Santa Maria da Feira

Parter i hovedsagen

Sagsøger: Serafim Gomes Oliveira

Sagsøgt: Lusitânia — Companhia de Seguros, SA

Sagens genstand

Anmodning om præjudiciel afgørelse — Tribunal Judicial de Santa Maria da Feira — fortolkning af Rådets direktiv 72/166/EØF af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse (EFT 1972 II, s. 345), af Rådets direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT 1984 L 8, s. 17), af Rådets direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 129, s. 33, især dettes artikel 1a), af Europa-Parlamentets og Rådets direktiv 2000/26/EF af 16. maj 2000 om indbyrdes tilnærmelse af medlemsstaternes lovgivning om ansvarsforsikring for motorkøretøjer og om ændring af Rådets direktiv 73/239/EØF og 88/357/EØF (Fjerde motorkøretøjsforsikringsdirektiv) (EFT L 181, s. 65), og af Europa-Parlamentets og Rådets direktiv 2005/14/EF af 11. maj 2005 om ændring af Rådets direktiv 72/166/EØF, 84/5/EØF, 88/357/EØF og 90/232/EØF og Europa-Parlamentets og Rådets direktiv 2000/26/EF om ansvarsforsikring for motorkøretøjer (EUT L 149, s. 14) — færdselsuheld mellem et motorkøretøj og en cykel — cyklistens procentdel af den culpøse adfærd udgør mindre end 20 % — forholdsmæssig nedsættelse af retten til erstatning — lovligt

Konklusion

Rådets direktiv 72/166/EØF af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse, Rådets andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer og Rådets tredje direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer skal fortolkes således, at de ikke er til hinder for nationale bestemmelser om erstatningsansvar, der gør det muligt at begrænse et ulykkesoffers ret til at kræve erstatning fra den ansvarsforsikring, der er tegnet for det motorkøretøj, der var involveret i ulykken, på grundlag af en individuel vurdering af dette ulykkesoffers delvise medvirken til sin egen skade.

(1) EUT C 282 af 24.9.2011.